# Arjalaiset

### Wikipedia

Kielitieteessä arjalainen merkitsee indoeurooppalaisten kielten ja kansojen itäiseen ryhmään kuuluvaa. Esimerkiksi iranilaiset kuuluvat arjalaisiin kansoihin. Varsinaisesti arjalaisiksi kieliksi kutsutaan niin sanottuja indoiranilaisia kieliä, joita on puhuttu ja puhutaan muun muassa nykyisen Intian ja Iranin alueella. Aiemmin niitä puhuttiin myös Euroopassa aroseutujen ratsastajakansojen keskuudessa (esimerkiksi skyytit ja sarmaatit).

## [muokkaa] Käsityksiä arjalaisesta rodusta

Arjalaisten uskottiin 1800-luvulla olleen proto-indoeurooppalaisten itsestään käyttämä nimitys. Tämä käsitys perustui lähinnä siihen, että Irlannin omakielisen nimen ”Éire” luultiin olevan samaa juurta kuin sanskritin ja muiden indoiranilaisten kielten ari-,arya-, ārya- ja vastaavat sanat, joista ”arjalainen” johdettiin. Koska niihin aikoihin kieli yhdistettiin perimään, ja koska eurooppalaisten luultiin olevan rodullisesti ylivertaisia, syntyi käsitys ylivertaisesta ”arjalaisesta” rodusta.

Kansallissosialistisen Saksan rotuopissa arjalaisilla tarkoitettiin niin sanottua ylempiarvoista ”pohjoista rotua”. Arjalaiset kuvattiin useimmiten sinisilmäisiksi, vaaleahiuksisiksi ja pitkiksi. Käsitykseen siitä, millaiset olivat puhdasrotuisimmat ja arjalaisimmat kasvot, olivat vaikuttaneet antiikin kreikkalaiset patsaat ja niiden edustama kauneusihanne. Nenä oli keskikokoinen tai suhteellisen iso ja kapea. Sivulta katsottuna nenä oli suoravartinen tai vähän kyömyinen, mutta ei kuitenkaan voimakkaan kyömyinen. Voimakkaan kyömyistä nenää pidettiin semiittisenä piirteenä. Matalavartinen, pieni nenä taas arveltiin mongolidiseksi tai turaaniseksi piirteeksi.

Saksalaisia ja muitakin pohjoiseurooppalaisia pidettiin yleensä arjalaisina, vaikka nämä eivät olisi täyttäneet kaikkia arjalaisuuden tunnusmerkkejä, usein myös muita länsieurooppalaisia pidettiin arjalaisina.

Muinaisten proto-indoeurooppalaisten kielten puhujien arveltiin olleen ihmistyypiltään valtaosin arjalaisia. Näiden arjalaisten väitettiin asuneen laajalti Euroopassa, Iranissa ja Intiassa. Muun muassa Intian ja Lähi-idän korkeakulttuurit väitettiin arjalaisten luomiksi. Myös antiikin kreikkalaisten uskottiin olleen valtaosin arjalaisia. Nykyisin näihin käsityksiin ei juurikaan uskota tiedemaailmassa. Todennäköisesti pohjoismaiset rodulliset ja geneettiset piirteet olivat olemassa Pohjois-Euroopassa jo ennen indoeurooppalaisten kielten omaksumista alueelle. Varhaisten indoeurooppalaisten geneettistä vaikutusta pohjoiseurooppalaisiin pidetään hyvin vähäisenä.

## [muokkaa] Aiheesta muualla

- Jaakko Hämeen-Anttila: Sinunkin juuresi ovat Iranissa. Tiede (2006) 6/2006.

- Jaana Kanninen: Arjalaisuus ja intialainen identiteetti 15.6.2005 / Kolmannen maailman puheenvuoroja / YLE Radio 1

Haettu osoitteesta http://fi.wikipedia.org../../../a/r/j/Arjalaiset.html

Luokat: Kielitiede | Muinaiset kansat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Deutsch
- English
- Español
- فارسی
- Français
- Nederlands
- 日本語
- Polski
- Português
- Русский
- Svenska
- 中文